કોન્ટેક્ટ લેન્સનું વજન સાવ નગણ્ય હોય છે અને રોજે રોજ બદલી શકાય એવા ડિસ્પોઝેબલ કોન્ટેક્ટ લેન્સ ઉપલબ્ધ થયા હોવાથી એનો ઉપયોગ વિશ્વમાં વધી ગયો છે. પણ આવા કોન્ટેકટ લેન્સ માઈક્રોપ્લાસ્ટિકનું પ્રદૂષણ વધારે છે. આજે દુનિયાભરમાં કરોડો લોકો કોન્ટેક્ટ લેન્સનો ઉપયોગ કરે છે પણ એક વાર વાપર્યા બાદ એનો નિકાલ કેવી રીતે કરવો એની જાણ નહીં હોવાના કારણે આ સમસ્યા ઊભી થઇ છે. અમેરિકામાં રોજ આવા ડિસ્પોઝેબલ લેન્સ વાપરનારા લોકોની સંખ્યા ૪.પ૦ કરોડ જેટલી છે. તેઓ વપરાયેલા કોન્ટેક્ટ લેન્સને ગાર્બેજ બેગમાં ફેંકવાને બદલે ટોઇલેટમાં ફેંકી દે છે અથવા સિન્કમાં એનો નિકાલ કરે છે.